OpenLLM-France/wikimedia huggingface dataset:
# Garrafeko konplota

Garrafeko konplota, 1925eko maiatzaren 26an, Kataluniako Bandera Negra talde armatu independentistak Alfontso XIII.a Espainiakoa hiltzeko burututako atentatu saiakera izan zen. Bandera Negra zelakoa Estat Català alderdi politiko independentistaren azpitalde armatua zen, Marcel·lí Perelló i Domingo buruzagi zuena.
Atentatua espainiar erregeak Bartzelona hiria bisitatzera zihoan egunean burutzea aurreikusi zen. Berau hiltzeko arrazoia errege horrek Primo de Riveraren diktaduraren ezarpena babestu eta diktadurak katalanismoaren aurka egin eta kataluniar ikurrak legezkanpo utzi zituelako izan zen.
Lehenbiziko egitasmoa Bartzelonatik hurbil zegoen trenbideko tunel batean lehergailua jarri eta erregearen trena igarotzean eztandaraztea izan zen. Garai hartan Bartzelonatik hurbilena zegoen tunel bakarra Garraf eta Sitges udalerrien artean zegoen. Lehergailua jartzeko hainbat saiakeretan huts egin ondoren, tartean lanabez desegokiak izan, inguruetan guardia zibil gehiegi egoteak edota talde armatuko kideek geltokian trena galtzeagatik, jatorrizko egitasmoa alboratu egin zuten.
Azkenean, Joan Terrés kide infiltratuak, ezizenez Josep Talavera, gainontzeko taldekieak salatu eta poliziak honako taldekideak atxilotu zituen: Jaume Compte, Miquel Badia, Deogràcies Civit, Emili Granier, Jaume Balius, Marcel·lí Perelló, Ramon Fabregat, Antoni Argelaguet, Jaume Julià, Josep Garriga, Francesc Ferrer, Pere Manén, Narcís Compte, Antoni Guillamet, Jaume Balius, Ramon Xamar, Josep Papasseit, Vicenç Colominas, Anton Macià, Jaume Macià, Jaume Pons, Lluís Tort, Jaume Pallàs, Josep Marfany, Josep M. Planas, Josep Folch, Raimon Peypoch eta Mateu Sust.
Espainiar poliziak Estat Català alderdiari atentatuaren atzean egotea leporatu eta diktadurak katalanismo osoaren aurk jazarpena egiteko aitzakitzat hartu zuen, Estat Català alderdiko kideak atxilotzeaz gain, ustez moderatuagoak ziren Acció Catalana eta Unió Catalanista alderdietako kideak ere atxilotuz.
1925ean Jaume Compte, Marcel·lí Perelló, Jaume Julià, Miquel Badia, Deogràcies Civit, Francesc Ferrer, Josep Garriga, Emili Granier, Ramon Fabregat eta Antoni Arguelaguet epaituak izan ziren. Azken hiruak fiantzapeko askatasunean laga eta ihes egin zuten. Epaiketa espainiar militarren esku jarri zen, hauei prozedura judiziala ez errespetatzea leporatu zitzaien, bai eta atxilotuak torturatzea eta epaiketan hainbat irregulartasun burutu eta kontsaesanetan oinarritzea. Jaume Compte taldeko buruzagia izatea egotzi zitzaion, eta Perelló, Julià eta Garrigarekin batera garrote bidezko heriotzera zigortuak izan ziren. Halere, beren zigorrak bizi guztirako espetxealdiaz ordezkatuak izan ziren. Badia, Civit eta Ferrer 12 urteko espetxealdira zigortuak izan ziren. 1930ean, Primo de Riveraren diktadura amaitzean, preso guztiak amnistia jaso eta aske gelditu ziren.

## Kanpo estekak

* Datuak: Q5646465
# Garrafeko kosta

Garrafeko kosta (katalanez: Costa del Garraf) Kataluniako kostaldearen zati baten izena da, Bartzelonako probintzian eta Garrafeko eskualdean kokatutakoa.
Mugakide ditu iparraldean Maresmeko kosta eta hegoaldean Costa Daurada.

## Udalerriak

Udalerri ezagunena Sitges da, eta Vilanova i la Geltrú hiriburua eta Cubelles herriarekin batera kostalde hau osatzen du.

## Erreferentziak

* ↑ Euskaltzaindiko Exonomastika Batzordea: «Kosten izenak», Euskera, LII, 2007, 3.

## Ikus, gainera

* Mediterraneo itsasoa
* Kataluniako geografia

## Kanpo estekak

* Datuak: Q456084
# Garrafko geltokia

    Ez nahasi "Garrafe" izeneko geltokia, Leonen kokatuta.
Garrafeko geltokia, Kataluniako Sitges udalerriko Garraf herriko tren geltokia da.
Renfe Operadora konpainiaren Bartzelona-Vilanova-Valls arteko aldirietarako R2 Hegoaldea linearen geltokia da, distantzia ertaineko lineen zerbitzua ere eskeintzen du.

## Kanpo estekak

* Datuak: Q2204492
* Multimedia: Garraf train station / Q2204492
# Garraf

Garraf Bartzelonako hego-mendebaldean dagoen eskualdea da.
184 km2-ko azalera dauka eta 133.117 biztanle zituen 2006an. Vilanova i la Geltrú hiriburu eta udalerri populatuena da.

## Mugakideak

Iparraldean Alt Penedes, hegoaldean Mediterraneo itsasoa, ekialdean Baix Llobregat eta mendebaldean Baix Penedes mugakide ditu.

## Udalerriak

Canyelles, Cubelles, Olivella, Sant Pere de Ribes, Sitges eta Vilanova i la Geltru udalerriek osatzen dute.

## Ikus, gainera

* Kataluniako eskualdeak
* Costa del Garraf

## Kanpo estekak

* (Katalanez)Eskualdeko kontseiluaren webgunea
* Datuak: Q15354
* Multimedia: Garraf / Q15354
# Garrafeko mendigunea

Garrafeko mendigunea (katalanez: massís del Garraf) Kataluniako Itsasertzeko Mendilerroan dago.
Llobregateko haranaren, Penedèsko sakonunearen eta Mediterraneoaren arteko triangelu-formako eremu bat hartzen du, behe mendiez osaturik.
Garrafeko mendiguneak mendebalderantz galtzen du altuera, eta El Vendrelldik gertu desagertzen da. Mendiguneak 9967 ha. inguruko azalera du, orografikoki itsasoaren mailatik La Morellako tontorreko 593 metroraino doana.
Garrafeko mendiak kareharrizkoak dira, leize eta leize askorekin. Palmondo nanoa bertoko espezie endemikoa da.

## Kanpo estekak

* Datuak: Q1129102
* Multimedia: Massís del Garraf / Q1129102
# Garrafeko parkea

Garrafeko parkea (katalanez Parc del Garraf) Kataluniako Bartzelonako probintziaren hegoaldean dagoen parke natural bat da, nagusiki Garraf eskualdeko lursailetan kokatua dago, hortik bere izena (nahiz eta Alt Penedès eta Baix Llobregat eskualdeetako udalerrien lursailetan ere kokatzen den).
Avinyonet del Penedès, Begues, Castelldefels, Gavà, Olesa de Bonesvalls, Olivella, Sant Pere de Ribes, Sitges eta Vilanova i la Geltrú udalerrien lursailetan hedatzen da.

## Iruditegia

* Emili Sabaté leizea.
* Turó del Fanxó eta Puig del Cérvol mendiak.
* Can n'Amell masia.

## Kategoria

* Garrafeko parke naturalari buruzko orrialdea (Katalanez) (Gaztelaniaz)

## Kanpo estekak

* Datuak: Q3752505
* Multimedia: Parc del Garraf / Q3752505
# Garrafeko geltokia

Garrafe Espainiako Gaztela eta Leongo tren geltoki bat da, Garrafe de Torio udalerrian kokatuta dagoena.

## Egoera

Geltokia honako burdinbide hauen ibilbidearen zati da:
* Bilbo — Leon

## Zerbitzuak
### Aldiriko tren

Leongo Renfe Aldiriak
 Zerbitzua  Hasiera  Ibilbidea  Amaiera ⁠
 C-1fLeon MatallanaVentas–San Mames • Hespitales • Asuncion/Universidad • Villa Romana • la Raya • Villaquilambre • Villasinta • San Feliz • Palazuelo • Valderilla • Garrafe • Manzaneda • Matueca • Pedrun • Pardabe • Naredo • Matallana de Toriu • Robles de Toriu • la Valcueva • Aviados • Campohermoso • la Veciella • Valdepielago • Otero • la Mata de la Riba • Barrio de las Ollas • Boñare • la Losilla • la Devesa • Barrillos • la Ercina • Yugueros • Cistierna • Sorriba • Valle de las Casas • Llama de la Guzpeña • Prau de la Guzpeña • Cerezal de la Guzpeña • Puente Almuhey • Valcuende • la Espina • Guardo–GeltokiaGuardo Geralekua :

## Ikus, gainera

* Administrador de Infraestructuras Ferroviarias
* Renfe Feve

## Kanpo estekak

* Datuak: Q107977262
* BIRZUZENDU Garrafko geltokia
# Garrafrauns

Garrafrauns (irlanderaz Na Garfráin, "Ezti-uraren Larrea" esan nahi du) Irlandako mendebaldeko Galway konderriko iparraldean dagoen udalerria da, Mayo konderriaren mugatik hurbil. Izena irlanderazko Garra bhfearán ("Masusten Lorategia") edota Garbhthráin ("Leku Belartsua") izenetatik eratorria da.
Herriak eeliza, eskola, posta bulegoa, garagea, herri elkartea eta hiru taberna ditu. Herria R328 errepidean barna Dunmore udalerritik lau miliatara dago. Beste udalerri mugakide batzuk honakoak dira: Cloonfad (5 milia), Irishtown (3 milia), Milltown (5 mili) eta Tuam (9 milia).

## Kanpo estekak

* Garrafrauns udalerriari buruzko webgunea (Ingelesez)
* Datuak: Q5523786
* Multimedia: Garrafrauns / Q5523786
# Farinole

Farinole, (korsikeraz: Ferringule) Korsikako iparraldeko udalerria da, Korsika Garaia departamentuan dagoena. 2013ko erroldaren arabera, 201 biztanle ditu.

## Erreferentziak

* ↑ (Frantsesez) «Populations légales 2013 | Insee» www.insee.fr (Noiz kontsultatua: 2016-12-27).

## Kanpo estekak

* Datuak: Q766323
* Multimedia: Farinole / Q766323
# Fariña (liburua)

Fariña, izenburu osoa Fariña. Historia e indiscreciones del narcotráfico en Galicia (euskaraz Irina edota Irina. Galiziako droga-trafikoaren historia eta arinkeriak) Nacho Carretero kazetariak idatzitako liburu bat da. 2015eko irailean Libros del K.O. argitaletxeak argitaratu zuen eta 2018ko martxora arte 30.000 ale saldu eta 10 argitalpen zituen. Hilabete horretan liburuan salmenta debekatu zen.
Liburuan oinarritua izenburu berdineko telesaila burutu zen.

## Kanpo estekak

* Datuak: Q50358680
# Farkaslaka

Farkaslaka ("otsoaren etxea" esan nahi duena; errumanieraz: Lupeni) Errumaniako udalerri bat da, Hargita konderrian. 4.547 biztanle ditu, 125,21 kilometro koadroko luze-zabalean banatuta.

## Herriak

Udalerrian honako herriak daude:
Farkaslaka Székelyszentlélek Bogárfalva Firtosváralja Nyikómalomfalva Kecset Székelypálfalva Kecsetkisfalud Szencsed

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo-estekak

* Datuak: Q5057956
# Faringeko amigdala

Faringeko amigdala, faringe-amigdala, amigdala faringeoa edo adenoidea errinofaringearen goiko pareta osoan dagoen linfa-folikuluen multzoa da, atzeko paretan zehar heda daitekeena. Haur txikien kasuan oso nabarmena da, baina pixkanaka atrofiatuz doa, eta ia erabat desagertzen da heldutasunera iristean. Patologia infekziosoa edo hipertrofikoa izan daiteke, eta hiperplasia immunologikoa, hiperplasia infekziosoa eta hiperplasia idiopatiko onbera daude.

## Erreferentziak

* ↑ Euskalterm: [Hiztegi Terminologikoa] [2002]
* ↑ Euskalterm: [Otorrinolaringologia Hiztegia ] [2015]
* ↑ López, M.. (2001). «Adenoides y amígdalas» Rev. chil. pediatr. (Santiago) 72 (3).

## Kanpo estekak

* Datuak: Q552087
* Multimedia: Adenoids / Q552087
# Farini

Farini Italiako udalerri bat da. Piacenzako probintzian kokatuta dago, Emilia-Romagna eskualdean. 1.043 biztanle ditu, 112,36 kilometro koadroko azaleran banatuta.

## Mugakideak

Farinik honako udalerri hauekin egiten du muga:
Bettola Coli Morfasso Bardi Ferriere

## Kanpo estekak

* Datuak: Q102700
* Multimedia: Farini / Q102700
# Faringitis

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Faringitis faringearean mukosa edo muki-mintzaren hantura da, infekzio batek (kasu gehienetan) edo eragile narritagarri batek sortua. Amigdalen hanturarekin batera agertu ohi da, horregatik faringoamigdalitis hitza erabiltzen da maiz gaitz horri aipamena egiteko. Sukarra, eztarriko mina eta ondoez orokorra dira faringitisaren sintoma nagusiak.

## Etiologia

Bakterioak eta birusak dira faringitis gehienen sorburua. Bakterioen artean, Streptococcus pyogenes eta Haemophilus influenzae dira eztarriko patogeno nagusiak. Birusen artean, berriz, errinobirusak eta adenobirusak dira aipatzeko modukoak.

## Faringitis motak

Infekzioa eragiten duen mikrobioen arabera, bi faringitis mota daude: faringitis bakteriarra eta faringitis birikoa. Garrantzi handikoa da jakitea zein den mikrobioaren eragilea, faringitis bakoitzak bere tratamendua baitu.

### Faringitis eritematosoa

Birus batek eragindakoa da. Kasu gehienetan berez sendatzen dira 4-5 egunetan. Faringitis gehienak mota honetakoak dira. Honako hauek dira sintomak:
* eztarriko mina
* faringearen eta amigdalen hantura eta gorritasuna
* sukar apala
* eztula
* amigdaletan ez da zornerik agertzen

### Faringitis pultazea

Jatorri bakteriarra du, Streptococcus pyogenes izanik gaitzaren eragilea. Faringitisen herena mota honetakoak dira. Berezko ezaugarria du: zornea agertzen da faringe eta amigdaletan. Sintoma hauek ditu:
* eztarriko mina
* faringe eta amigdalen hantura eta zornea
* sukar handia
* buruko mina
* eztarriko gongoil linfatikoen hantura

## Diagnostikoa

Tratamendu egokia ezartzeko funtsezkoa da faringitisen diagnostiko zuzena egitea. Eztarriko azterketak zantzu batzuk ematen dizkio sendagileari, baina ohikoa da ere eztarriko lagin bat hartzea froga antigenikoen bidez Streptococcus pyogenes antzemateko (mikrobio horrek sortzen baitu faringitis larriena). Froga hori oso azkarra da, 5 minututan emaitza ematen duelako. Emaitza negatiboak faringitisak jatorri birikoa duela adierazten du, eta antibiotikoen erabilpena baztertuaraziko du.

## Tratamendua

Antibiotikoak erabiltzen dira faringitisaren eragilea bakterio bat denean (Streptococcus pyogenes, kasu). Penizilina eta haien eratorriak (amoxizilina, anpizilina...), aho-bidetik edo muskulu barneko bidetik, dira eraginkorrenak. Penizilinari alergia diotenei eritromizina eman ohi zaie.
Birus batek eragiten badu, faringitisi aurre egiteko ez dira antibiotikoak erabiltzen, orokorrean, birusen aurka antibiotikoek ez dutelako ezertarako balio. Kasu honetan tratamendua sintomak arintzera zuzentzen da, parazetamol edo ibuprofeno bezalako botikak hartuz eztarriko mina, sukarra eta ondoeza hobetzeko.
Estreptokokoek eragindako faringitisa ondo tratatu behar da beti. Hori egin ezean, estreptokokoaren infekzioak ondorio larriagoak ekar ditzake: eskarlatina, sukar erreumatikoa, edo shock toxikoaren sindromea, besteak beste.

## Ikus, gainera

* Amigdalitis

## Kanpo estekak

* Datuak: Q2085267
* Multimedia: Pharyngitis / Q2085267
# Faringe

Faringea garezur azpitik seigarren lepaornora doan muskulu eta mintzezko tutua da, sudur zuloen eta ahoaren atzealdean, laringearen eta hestegorriaren artean dagoena. Hiru zati nagusi ditu: nasofaringea, orofaringea eta hipofaringea.

## Anatomia eta fisiologia

Faringea lepoan dago, laringearen atzealdean. Ahoa du goialdean, eta hestegorria behealdean. Pertsona helduena 15 bat cm izaten da luze. Sudur zuloak laringearekin lotzen ditu eta ahoa hestegorriarekin. Giharrez eta zuntzez osatuta dago. Giharrak luzetarakoak eta biribilak dira: biribilak estutu egiten dira eta horrela elikagaia hestegorrira eramaten laguntzen dute eta ez dute uzten haizerik irensten; luzetarakoek faringeko paretak igotzen dituzte, elikagaia irensteko.
* Nasofaringea. Faringearen goiko zatia da. Sudur-barrunbearen atzealdean dago, ahosabaiaren gainean.
* Orofaringea. Faringearen erdiko zatia da. Ahoaren atzealdean dago, ahoaren eta epiglotisaren artean.
* Hipofaringea. Faringearen beheko zatia da. Parte estuena eta luzeena da, eta laringearen eta hestegorriaren artean luzatzen da. Biriketara igaro beharreko haize kopurua eta hestegorrira igaro beharreko elikagai kopurua erregulatzen ditu.

## Erlazionatutako gaixotasunak

* Faringeko minbizia.
* Faringitisa.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2014/06/22 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Faringe Euskalterm. Euskara.euskadi.net

## Kanpo estekak

* Datuak: Q174778
* Multimedia: Pharynx / Q174778
# Fariseu

Fariseuak (hebreeraz: פרושים, perushim "bereizitakoak"), antzinako juduen artean, legearen aginduak, itxuraz bederen, hertsiki betetzen zizutenen taldekoa izan zen. Garrantzia handia izan zuten farisearrek Joan Hirkanoren garaietatik aurrera (K.a. 135- K.a. 105), errege asmonearrek jazarri bazituzten ere. Legeari oso atxikiak ziren; ahozko tradizioaren arabera argitzen zuten legea, eta hura zehaztu eta berrikuntzak sartzen zituzten. Ebanjelioetan itxurakeria leporatzen zaie (hortik farisau hitzaren zentzu txarra, itxurati eta azal huts bezala). Haiei esker iraun zuen bizirik judaismoak 70. urteko hondamendiaren ondoren.

## Kanpo estekak

* Datuak: Q26403
* Multimedia: Pharisees / Q26403
* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2012-12-2 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
# Faristenia

Faristenia Gelechiidae familiako tximeleta genero bat da. Bere espezie tipoa Faristenia omelkoi da.

## Espezieak

| Espeziea | Egoera |
| Faristenia acerella | daturik gabe |
| Faristenia angustivalvata | daturik gabe |
| Faristenia atrimaculata | daturik gabe |
| Faristenia circulicaudata | daturik gabe |
| Faristenia cornutivalvaris | daturik gabe |
| Faristenia furtumella | daturik gabe |
| Faristenia geminisignella | daturik gabe |
| Faristenia hirowatarii | daturik gabe |
| Faristenia impenicilla | daturik gabe |
| Faristenia jumbongae | daturik gabe |
| Faristenia kanazawai | daturik gabe |
| Faristenia kangxianensis | daturik gabe |
| Faristenia maritimella | daturik gabe |
| Faristenia medimaculata | daturik gabe |
| Faristenia mukurossivora | daturik gabe |
| Faristenia nakatanii | daturik gabe |
| Faristenia nemoriella | daturik gabe |
| Faristenia nemorriella | daturik gabe |
| Faristenia obliqua | daturik gabe |
| Faristenia omelkoi | daturik gabe |
| Faristenia pallida | daturik gabe |
| Faristenia polemica | daturik gabe |
| Faristenia praemaculata | daturik gabe |
| Faristenia quercivora | daturik gabe |
| Faristenia tamarinda | daturik gabe |
| Faristenia triangula | daturik gabe |
| Faristenia ussuriella | daturik gabe |
| Faristenia ussurilla | daturik gabe |
| Faristenia wuyiensis | daturik gabe |

## Kanpo estekak

* Datuak: Q5435354
* Espezieak: Faristenia
# Frédéric François-Marsal

Frédéric François-Marsal (Paris, 1874ko martxoaren 16a - Gisors, 1958ko maiatzaren 20a) frantziar politikaria izan zen. Frantziako lehen ministroa izan zen 1924ko ekainaren 8tik 14ra.
Saint-Cyr Eskola Militarrean ikasi zuen eta ofizial izan zen Indotxinan. 1904an armada utzi eta bankuan hasi zen lanean, eta han zuzendari nagusi izan zen. Lehen Mundu Gerran parte hartu zuen, eta kuartel nagusian gerrarekin lotutako gai ekonomikoak aztertu zituen.
Eskuin errepublikarreko kidea, bi aldiz izan zen Finantza ministro, 1920tik 1921era eta 1924an. Egun batzuetan ministro izan zen 1924ko ekainean eta Egun batzuetan ministro izan zen 1924ko ekainean, eta Alexandre Milleranden dimisioaren eta Gaston Doumergueren hautaketaren artean Frantziako presidentziaren ardura hartu zuen.
* Datuak: Q459212
* Multimedia: Frédéric François-Marsal / Q459212
# Frédéric Le Play

Frédéric Le Play (La Rivière Saint-Sauveur, Calvados, 1806 – Paris, 1882) ingeniari, ekonomialari eta soziologo frantsesa izan zen. Eskola Politeknikoan ikasi zuen, eta Meatze Eskolan irakatsi zuen. Politikan esku hartu zuen: Estatuko Kontseiluko kide (1855) eta senatari (1867-1870) izan zen. Comterekin eta Spencerrekin batera Soziologiaren sortzailetzat hartu izan da, eta zientzia horren barnean, metodo monografikoaren sortzailetzat. Joera kontserbadorea zuen; katolizismo sozialaren eragile nagusia izan zen, eta aldarrikatzen zuen gizartearen erreformari begira jabeen, patroien eta familiako gurasoen aginpidea berresten zuen. Ideia horiek eragin handia izan zuten XIX. mendearen bigarren erdialdeko patroien mugimendu sozialaren baitan (paternalismoa). La Réforme sociale (1864, Gizarte erreforma) da Playren obra nagusia; lan horretan sozialismoaren eta liberal baikorren aurkako agertzen da.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q452627
* Multimedia: Pierre Guillaume Frédéric Le Play / Q452627
# Frédéric Lordon

Frédéric Lordon ekonomialari eta filosofo frantsesa da, Parisko Centre européen de sociologie et de science politique-ko CNRSko ikerketa-zuzendaria. Eragin handiko pertsonaia da Frantziako Nuit debout mugimenduan eta maiz lagundu izan du Frantziako eta Europako politikari buruzko prentsa-komunikabideetan, eta Le Monde diplomatique-n ohiko iritzi-zutabe bat ere idazten du.
Komunismoa kapitalismoaren alternatiba gisa defendatu du liburu, artikulu eta komunikabideetako agerraldietan, eta gizarte zientziak Spinozaren inspiraziozko materialismo batean birmoldatzeko proiektuan parte hartu du. Gaur egungo Frantzian ezker erradikalaren ahots intelektual nabarmenenetakotzat hartzen da.
Frédéric Lordon Zubien eta École nationale des ponts et chaussées, HEC Parisen eta EHESSen lizentziatu zen.

## Erreferentziak

* ↑ Frédéric Lordon, l’intransigeant colérique
* ↑ Frédéric Lordon, les mots de Nuit debout
* ↑ Qui est Frédéric Lordon, l'économiste qui séduit le mouvement Nuit debout ?

## Kanpo estekak

* Datuak: Q2300248
* Multimedia: Frédéric Lordon / Q2300248
# Frédéric Guédon

Frédéric Guédon (Bordele, 1962ko uztailaren 12a) frantziar txirrindulari ohia da. 1987. urtean, Bidasoko Itzulia irabazi egin zuen eta, hurrengo urtean, profesionaletara pasa zen.

## Palmaresa

1985
* 3. Euskal Herriko Itzulia (lasterketa amateurra)n
1987
* Bidasoko Itzulia
* 2. Santikutz Klasikan
* 4. Nafarroako Itzulian

## Kanpo estekak

Frédéric Guédon - ProCyclingStats
* Datuak: Q97127833
# Frédéric Dard

Frédéric Dard (Isère, Frantzia, 1921eko ekainaren 29a - Friburgo, Frantzia, 2000ko ekainaren 6a) frantsesezko idazlea izan zen. Oso gazterik hasi zen kazetari-lanetan, Lyongo Mois egunkarian. 1941ean argitaratu zuen lehen nobela, Monsieur Joos. Lan horrekin Lugdunum saria jaso zuen.
Dardek oso lan oparoa egin du, eta eleberri ugari idatzi ditu, batzuk San-Antonio izenaz sinatuta (Le Standinge selon Bérurier, Les morues se dessalent, Le Silence des homards), eta beste batzuk Dard izenaz (Le Monte-charge, C´est toi le venin). Arrakasta handia lortu izan du aurrenekoekin, bigarrengoak ia estaltzerainokoa. Dard nortasun biak ezkontzen saiatu zen Y a-t-il un Français dans la salle? (1979, Ba al dago aretoan frantziarrik?) lanarekin.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q561486
* Multimedia: Frédéric Dard / Q561486
# Frédéric Gabriel

Frédéric Gabriel (Blesmes, 1970eko uztailaren 20a) frantziar txirrindulari ohia da.

## Palmaresa

1997
* 3. Circuit des Minesean eta etapa bat
1998
* Aingo Tourreko etapa bat
* 2. Serbiako Itzulian
* 3. Pikardiako Tourrean
2000
* Aingo Tourreko etapa bat
2004
* 4. Doubseko Tourrean
2007
* 2. Valoniako Tourrean

## Kanpo estekak

Frédéric Gabriel - ProCyclingStats
* Datuak: Q2856385